ตลาดหุ้นเอเชียเขียวยกแผง! ขานรับ “โดนัลด์ ทรัมป์” ส่งสัญญาณบรรลุข้อตกลงการค้าจีนเฟสแรก
ตลาดหุ้นเอเชียเขียวยกแผง! ขานรับ “โดนัลด์ ทรัมป์” ส่งสัญญาณบรรลุข้อตกลงการค้าจีนเฟสแรก
ตลาดหุ้นเอเชียเขียวยกแผง! ขานรับ “โดนัลด์ ทรัมป์” ส่งสัญญาณบรรลุข้อตกลงการค้าจีนเฟสแรก
13 ธ.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังมีรายงานว่าสหรัฐได้บรรลุข้อตกลงในหลักการสำหรับดีลการค้าเฟสแรกกับจีน เพื่อหลีกเลี่ยงการเรียกเก็บภาษีสินค้านำเข้าจากจีนในวันที่ 15 ธ.ค.นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,810.56 จุด เพิ่มขึ้น 385.75 จุด, +1.65%
ดัชนี SSE Composite ตลาดหุ้นจีนเปิดวันนี้ที่ 2,937.78 จุด เพิ่มขึ้น 22.08 จุด, +0.76%
ดัชนี HSI ตลาดหุ้นฮ่องกงเปิดวันนี้ที่ 27,494.51 จุด เพิ่มขึ้น 500.37 จุด, +1.85%
ดัชนี TAIEX ตลาดหุ้นไต้หวันเปิดวันนี้ที่ 11,937.90 จุด เพิ่มขึ้น 101.48 จุด, +0.86%
ดัชนี KOSPI ตลาดหุ้นเกาหลีใต้เปิดวันนี้ที่ 2,164.63 จุด เพิ่มขึ้น 27.28 จุด, +1.28%
ดัชนี FTSE STI ตลาดหุ้นสิงคโปร์เปิดวันนี้ที่ 3,211.14 จุด เพิ่มขึ้น 16.47 จุด, +0.52%
ดัชนี FBMKLCI ตลาดหุ้นมาเลเซียเปิดวันนี้ที่ 1,576.51 จุด เพิ่มขึ้น 9.17 จุด, +0.59%
ด้านสื่อต่างประเทศหลายแห่งรายงานว่า ประธานาธิบดีโดนัลด์ ทรัมป์แห่งสหรัฐ ได้อนุมัติในหลักการแล้วสำหรับการทำข้อตกลงการค้าเฟสแรกกับจีน โดยความเคลื่อนไหวดังกล่าวจะทำให้จีนรอดพ้นจากการถูกเรียกเก็บภาษีสินค้านำเข้าเพิ่มอีก 15% วงเงินราว 1.60 แสนล้านดอลลาร์ที่กำหนดไว้ในวันที่ 15 ธ.ค.นี้
โดยแหล่งข่าวระบุว่า ข้อตกลงที่ได้บรรดาที่ปรึกษาด้านการค้าได้ยื่นให้ปธน.ทรัมป์อนุมัตินั้น ครอบคลุมถึงการที่จีนให้คำมั่นสัญญาว่าจะซื้อสินค้าเกษตรจากสหรัฐเพิ่มขึ้น นอกจากนี้ เจ้าหน้าที่ยังได้มีการหารือกันเกี่ยวกับการลดอัตราภาษีนำเข้าสินค้าจากจีนซึ่งมีผลบังคับใช้ไปแล้วก่อนหน้านี้